בורקין

בּוּרְקִין (בערבית: برقين נהגה גם "בּירקין") היא עיירה פלסטינית הנמצאת 5 ק"מ מערבית לג'נין בצפון השומרון, בגובה כ-260 מ' מעל פני הים.

רוב תושבי העיירה הם מוסלמים. בשנת 2015 חיו בה כ-20 משפחות נוצריות.<ref name=":0"></ref>

== מקור השם ==
על פי המזרחן האנגלי בן המאה ה-19 אדוארד הנרי פאלמר, פירוש השם הוא 'אדמה חולית מכוסה אבני צור' (Sandy soil covered with flints).<ref></ref>

== היסטוריה ==
העיירה מזוהה עם העיר בֻּרְקֻנָה המופיעה במכתבי אל-עמארנה כאחת הערים שהותקפו במאה ה-14 לפנה"ס על ידי לבאיה מושל שכם.

בעיירה ובסביבתה ישנם שרידים וחרסים מתקופות שונות, בהן תקופת הברונזה הקדומה והמאוחרת, תקופת הברזל הראשונה והשנייה, הרומית המאוחרת, הביזנטית, האומיית / עבאסית, ימי הביניים והתקופה העות'מאנית המוקדמת.<ref></ref> 

בבתים ישנים רבים בעיירה ניתן לראות אבנים עתיקות משובצות בשימוש משני.

בעיירה נמצאת כנסיית בורקין, כנסייה יוונית-אורתודוקסית שהוקמה בתקופה הביזנטית ונחשבת לאחת מחמש הכנסיות העתיקות ביותר בעולם. על פי המסורת הנוצרית, במקום זה ריפא ישו את המצורעים, בדרכו מנצרת לירושלים דרך שכם. 

ברשומות המס של האימפריה העות'מאנית בשנת 1596 הופיעה בורקין ככפר בנאחיה של ג'בל סאמי במחוז שכם.<ref name=":1">Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. p. 128 (הועתק מוויקיפדיה במהדורה האנגלית)</ref>

בשנת 1863, כאשר ביקר במקום ויקטור גרן, הוא ציין עוד כי "כ-30 בורות מים שנחפרו הם עדות לכך שהכפר הזה יושב על יישוב עתיק."<ref name=":2"></ref>

בשנת 1882, במסגרת הסקר של ה-PEF, נכתב על אודות בורקין: "כפר של נוצרים יוונים, עם כנסייה מודרנית קטנה לפולחן היווני. הוא ניצב על צלע גבעה לבנה, וישנה באר טובה למטה מצד צפון, ולידה יש עצי זית".<ref></ref>

== אוכלוסייה ==
ברשומות המס של האימפריה העות'מאנית בשנת 1596 נרשמו בכפר 23 משקי בית ו-4 רווקים, כולם מוסלמים.<ref name=":1" />

בשנת 1863, כאשר ביקר ויקטור גרן בבורקין, הוא מצא בה כ-1,000 תושבים, כולם מוסלמים למעט 90 נוצרים יוונים אורתודוקסים.<ref name=":2" />

ב-1945 האוכלוסייה הייתה 1,540, מהם: 1,430 מוסלמים ו-110 נוצרים.

המשפחות הנוצריות בעיירה מקבלות חינוך ושירותי דת מהקהילות הנוצריות בא-זבאבדה.

על פי מפקד הלשכה הפלסטינית המרכזית לסטטיסטיקה (PCBS), בשנת 2007 מנתה אוכלוסיית העיירה 5,685 איש,<ref>2007 Locality Population Statistics Archived December 10, 2010, at the Wayback Machine. Palestinian Central Bureau of Statistics. p. 105.</ref> ובשנת 2017 – 7,126 איש.<ref></ref>הכנסייה בכפר בורקין

== אדמה, חקלאות, מים ==
ברשומות המס של האימפריה העות'מאנית בשנת 1596 צוין כי תושבי הכפר שילמו שיעור מס של 33.3% על מוצרים חקלאיים והכנסות מזדמנות, סך של 7,980 אקצ'ה.<ref name=":1" />

בסקר שנערך בשנת 1945 נמצא ששטח העיירה היה 19,447 דונם, מתוכם, 3,902 דונם שימשו למטעים ולקרקעות להשקיה, 11,219 דונם לדגנים, והשטח הבנוי היה 36 דונם.<ref></ref>

== תיירות ==
בשנת 1997, מחלקת העתיקות של הרש"פ ביצעה עבודות שיקום מקיפות בכנסייה, במימון ממשלת הולנד, בשיתוף עם ועד הכנסייה של העיירה.

בשנת 2015 החלו עיריית בורקין, משרד התיירות הפלסטיני ואונסק"ו לפעול כדי שהכנסייה תהפוך ליעד תיירותי. הסוכנות האמריקנית לפיתוח בין-לאומי מימנה שיפוץ בניין ישן בעיירה, כדי שישמש מרכז תיירות.<ref></ref>

==קישורים חיצוניים==

* [http://www.palestineremembered.com/GeoPoints/Burqin_931/index.html בורקין באתר] Palestine Remembered
* [https://www.welcometopalestine.com/destinations/jenin/burqin/ בורקין] באתר Welcome To Palestine
* [https://www.youtube.com/watch?v=bmrufvzc3qs&ab_channel=AymanSouqi סרטון אודות הכנסייה]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים
קטגוריה:מקומות במכתבי אל-עמארנה